Gaurav Khanna

Gaurav Khanna - jen la angla latinliterigo de lia nomo kutima en Usono, kie li vivas, hindie गौरव खन्ना, prononco  estas barata-usona astrofizikisto faka pri nigraj truoj, noviganto de komputilega teknologio, akademiulo kaj esploristo. Li estas profesoro pri fiziko, kaj la fonda direktoro de esplora komputado kaj la centro por komputila esploro en la Universitato de Rod-Insulo.

Khanna verkis 100 publikaĵojn. Lia laboro estas fokusita en la areoj de gravita fiziko, komputila fiziko, nigraj truoj kaj kvantuma gravito. Li ankaŭ faris kontribuojn en la areo de nigratrua perturboteorio, bukla kvantumkosmologio, singularecoj kaj gravitondoscienco. Li estas la kreinto de porhejma komputilego, muntinte 16 ludkonzolojn Sony PlayStation 3, ĉiuj 16 havante plurkernan procesoron Cell. Krome li estas ellaboranto de malfermfonta programaro por scienca komputiko por Makintoŝaj komputiloj. Lia laboro estis prezentita plurfoje en gazetoj kaj blogoj, inkluzive de The New York Times, Forbes, Wired, Scientific American kaj aliaj. Li estis nomumita membro de la American Physical Society, la Usona Fizika Societo, en 2021.

Kategorio:Usonaj fizikistoj